Woody Allen

**Woody Allen**, vlastným menom **Allen Stewart Konigsberg**, (* 1. december 1935, Bronx, New York, USA) je americký filmový režisér, spisovateľ, herec a komik.

Woody Allen je jedným z mála amerických filmárov, ktorý sa dokázal presadiť predovšetkým ako tvorca autorských filmov. K tomu, aby sa tak stalo potreboval široké spektrum rôznych záujmov a mnoho talentu. Woody Allen je nielen režisérom, ale aj hercom, spisovateľom a v neposlednom rade aj jazzmanom a to hráčom na klarinet.

## Životopis
Narodil sa roku 1935 ako Allen Stewart Konigsberg v Brooklyne v New Yorku.

Woody Allen skončil už v prvom semestri na newyorskej univerzite, ale hneď na to sa zamestnal v NBC ako scenárista. Popri tom sa snažil presadiť ako tvorca vtipných gagov pre komikov a pre rôzne vystúpenia v nočných podnikoch. V roku 1965 Woody hrá a je scenáristom filmu *Čo je nové, mačička?*

Woody ako režisér debutuje nízko rozpočtovým japonským špionážnym trilerom *What's New, Pussycat*, ktorý je nakrútený s anglickými dialógmi a predabovaný americkými hercami. Nasledovala práca pre televíziu, kde napísal, zrežíroval *[[Take the Money and Run]]*, kde si aj sám zahral, tento film bol akousi paródiou na gangsterské filmy. Vo filme *[[Bananas]]*, kde si jednu malú úlohu zahral aj samotný Sylvester Stallone, Woody trefne využíva prvky politickej satiry a poukazuje na dianie v Južnej Amerike. Už o rok neskôr (1972) si berie na mušku „sexuálnu revolúciu“ a to vo filme, ktorého názov vystihuje takmer všetko *[[Everything You Always Wanted to Know About Sex (But Were Afraid to Ask)]]*, táto poviedková snímka je stavaná predovšetkým na dobrom situačnom humore. V nasledujúcom období – ktoré by sme mohli odvážne nazvať aj obdobím filmov s Diane Keatonovou – Woody natočil film *[[Sleeper (film)|Sleeper]]* a *[[Love and Death]]*, tento obzvlášť signalizuje u Allena vysoké ambície a túžby byť považovaný za seriózneho filmového tvorcu.

Film *[[Annie Hall]]* (1977), ktorý je mnohými, teda kritikmi i divákmi označovaný za najlepší Allenov kúsok, získal štyri Oscarov. Samotný Woody si mohol prevziať dve sošky; za najlepšiu réžiu a najlepší scenár, ktorý napísal spolu s Marshallom Brickmanom a to sa ešte k tomu mohol tešiť z nominácie za hlavnú postavu v tom istom filme. Na slávnosti sa však neobjavil. Tematicky nadviazal Woody na Annie Hall čierno-bielym filmom *[[Manhattan (film)|Manhattan]]*, ktorého atmosféru skvele dotvára Gershwinova hudba a na ktorom scenáristicky pracoval opäť v tíme s Marshallom Brickmanom. *Manhattan* je vlastne osobným vyznaním lásky Woodyho Allena mestu New York. Film získal už „len“ dve oscarové nominácie, ale to na jeho kvalite určite neuberá.

80-te roky sú pre Woodyho plodným filmovým obdobím – čo rok, to nový film – a v tomto období do svojich filmov do hlavných úloh obsadzuje predovšetkým herečku Miu Farrow, s ktorou nadviaže bližší vzťah, ktorý bude trvať niekoľko rokov, ale nikdy sa nevezmú, pár si ale adoptuje dve deti a jedno majú vlastné. V tomto období točí komédie, ktoré si ale zachovávajú aj filozofický podtext, hlavne filmy ako *[[September (film)|September]]* a *[[Stardust Memories]]*, ktoré sú ovplyvnené hlavne tvorbou európskych filmových režisérov ako Federico Fellini či Ingmar Bergman. 

V roku 1992 Woody natočil film *[[Tiene a hmla]]*, ktorý je poctou Fritzovi Langovi, G.W. Pabstovi a F.W. Murnauovi a vôbec vzdáva hold celému nemeckému expresionizmu. V druhej polovici deväťdesiatych rokov sa Woody venuje „ľahšiemu“ a menej vážnemu žánru ako napríklad v muzikáli *[[Všetci hovoria: Milujem ťa]]* alebo v komédii *[[Mocná Afrodité]]*, ktorej hlavná predstaviteľka Mira Sorvinová za hlavnú úlohu získava Oscara.

V novom tisícročí Woody nie je nič dlžný svojej povesti a rok čo rok natáča nové filmy, v ktorých dostáva šancu aj mladšia generácia hercov, ako napríklad Jason Biggs, Christina Ricci vo filme *[[Čokoľvek]]* alebo Scarlett Johanssonová vo filme *[[Match Point - Hra osudu]]*, ktorý sa nakrúcal v Anglicku. 

V roku 1997 sa Woody po tretíkrát oženil (v roku 1956 vo veku dvadsať rokov si vzal za ženu Harlene Rosen, študentku filozofie s ktorou sa rozviedol v 1962, v 1966 sa zaplietol s herečkou z jeho vlastného filmu „Bananas“ Louise Lasser s ktorou sa oženil v 1966 a rozviedol v roku 1969) s adoptívnou dcérou Mie Farrow Soon-Yi, s ktorou si neskôr adoptovali dve deti.

Allenove filmy, či už to sú drámy alebo komédie, sú osobnou výpoveďou autora a mnohé odzrkadľujú jeho skutočný vzťah k umeniu, náboženstvu a láske. V roku 2005 v programe „The Comedian ´s Comedian“ vysielanom britskou televíziou bol Woody Allen zaradený do prvej päťdesiatky najlepších komikov a zabávačov všetkých čias, skončil na treťom mieste, aj to hovorí o jeho veľkej obľúbenosti u ľudí. Do dôchodku to Woodyho ešte moc neláka, takže verme, že nám ešte čosi tento filmový kúzelník ponúkne.

:*„Nechcem dosiahnuť nesmrteľnosť svojim dielom, ale tým, že neumriem.“* – Woody Allen

## Filmografia
**Réžia**
* 1966 – *[[What's Up, Tiger Lily?]]*
* 1969 – *[[Take the Money and Run]]*
* 1971 – *[[Bananas (film)|Bananas]]*
* 1972 – *[[Everything You Always Wanted to Know About Sex (But Were Afraid to Ask)]]*
* 1973 – *[[Sleeper (film)|Sleeper]]*
* 1975 – *[[Love and Death]]*
* 1977 – *[[Annie Hall]]*
* 1978 – *[[Interiors]]*
* 1979 – *[[Manhattan (film)|Manhattan]]*
* 1980 – *[[Stardust Memories]]*
* 1982 – *[[A Midsummer Night's Sex Comedy]]*
* 1983 – *[[Zelig]]*
* 1984 – *[[Broadway Danny Rose]]*
* 1985 – *[[Purpurová ruža z Káhiry]]*
* 1986 – *[[Hana a jej sestry]]*
* 1987 – *[[Zlaté časy rozhlasu]]*
* 1987 – *[[September (film)|September]]*
* 1987 – *[[King Lear]]*
* 1988 – *[[Iná žena]]*
* 1989 – *[[New York Stories]]* (segment "Oedipus Wrecks")
* 1989 – *[[Crimes and Misdemeanors]]*
* 1990 – *[[Alice (1990 film)|Alice]]*
* 1992 – *[[Tiene a hmla]]*
* 1992 – *[[Manželia a manželky]]*
* 1993 – *[[Tajomná vražda na Manhattane]]*
* 1994 – *[[Výstrely na Broadwayi]]*
* 1995 – *[[Mocná Afrodité]]*
* 1996 – *[[Všetci hovoria: Milujem ťa]]*
* 1997 – *[[Pozor na Harryho]]*
* 1998 – *[[Celebrity (film)|Celebrity]]*
* 1998 – *[[The Impostors]]*
* 1999 – *[[Sladký ničomník]]*
* 2000 – *[[Darebáčkovia]]*
* 2000 – *[[Picking Up the Pieces]]*
* 2001 – *[[Prekliatie žltozeleného škorpióna]]*
* 2002 – *[[Hollywood Ending]]*
* 2003 – *[[Čokoľvek]]*
* 2004 – *[[Melinda a Melinda]]*
* 2005 – *[[Match Point - Hra osudu]]*
* 2006 – *[[Scoop (film)|Scoop]]*
* 2007 – *[[Cassandra's Dream (film)|Cassandra's Dream]]*
* 2008 – *[[Vicky Cristina Barcelona]]*
* 2009 – *[[Užívaj si, ako sa len dá!]]*
* 2010 – *[[Poznáš muža svojich snov]]*
* 2011 – *[[Polnoc v Paríži]]*
* 2012 – *[[Nero Fiddled]]*

## Bibliografia
*1967 – Don´t Drink the Water
*1969 – Play It again, Sam
*1971 – Getting Even
*1975 – God: A Comedy in one Act
*1975 – Without Fearhers
*1980 – Side Effects
*1986 – Lunatic´s Tale
*1992 – Complete Prose of Woody Allen
*2005 – Writer´s Block: Two One Actplays
*2007 – Mere Anarchy

### V češtine
*2000 – Bez peří (Without Fearhers)
*2003 – Vedlejší účinky (Side Effects)
*2003 – Vyřídit si účty (Getting Even)
*2007 – Čirá anarchie (Mere Anarchy)

## Iné projekty

Kategória:Filmoví herci USA
Kategória:Filmoví režiséri USA
Kategória:Filmoví scenáristi USA
Kategória:Filmoví herci židovského pôvodu
Kategória:Filmoví režiséri židovského pôvodu
Kategória:Spisovatelia USA
Kategória:Spisovatelia židovského pôvodu
Kategória:Osobnosti USA židovského pôvodu
Kategória:Držitelia Oscara za najlepšiu réžiu
Kategória:Držitelia Oscara za najlepší originálny scenár
Kategória:Držitelia ceny Zlatý glóbus za najlepší scenár
Kategória:Držitelia ceny BAFTA za najlepšiu réžiu
Kategória:Držitelia Césara
Kategória:Ateisti USA
Kategória:Osobnosti z Bronxu
Kategória:Členovia Académie des beaux-arts
Kategória:Herci, ktorí hrali Bondových darebákov